તેજબહાદુર યાદવે ફેસબુક પર પોસ્ટ કરેલા પોતાનાં વીડિયોમાં જવાનોને મળતા ભોજનની ક્વોલિટી મુદ્દે સવાલ ઉઠાવ્યા છે. સાથે જ આરોપ લગાવ્યો કે જવાનોએ હિસ્સાનો સામાન અધિકારીએ બજારમાં વેચી રહ્યા છે. આ વીડિયો હાલ ફેસબુક પર વાઇરલ થઇ ગયો છે. તેમાંથી એક વીડિયોને આ લખાય છે ત્યાં સુધીમાં 1,64,000 શેર મળ્યા છે. એક અન્ય વીડિયોમાં જવાને બળી ગયેલા પરોઠા દેખાડ્યા છે અને સવાલ ઉઠાવ્યો છે કે શું આવુ ભોજન કરીને જવાન સીમા પર ડ્યુટી કરી શકે છે.